Predkladacia správa

 
Návrh na poverenie vyjednávačov a signatárov kolektívnej zmluvy vyššieho stupňa na rok 2006 uzatváranej podľa  § 2 ods. 3 písm. c) zákona č. 2/1991 Zb. o kolektívnom vyjednávaní  v znení neskorších predpisov bol predložený vláde Slovenskej republiky v súlade s § 3 písm. e) zákona č. 2/1991 Zb. s cieľom uzatvoriť kolektívnu zmluvu vyššieho stupňa na rok 2006 medzi zamestnávateľom, ktorým je pre štátnych zamestnancov štát, zastúpený zástupcami poverenými vládou Slovenskej republiky a vyšším odborovým orgánom. Vláda Slovenskej republiky uznesením č. 485 z 21. júna 2005 súhlasila s návrhom na poverenie signatárov kolektívnej zmluvy vyššieho stupňa v štátnej službe na rok 2006.
 
Za signatárov kolektívnej zmluvy vyššieho stupňa na rok 2006 boli predsedom vlády poverení minister financií Slovenskej republiky Ivan Mikloš, minister vnútra Slovenskej republiky Vladimír Palko, minister práce, sociálnych vecí a rodiny Slovenskej republiky Ľudovít Kaník a predseda Úradu pre štátnu službu Ľubomír Plai.

Vzhľadom na zmenu vedúceho predstaviteľa na Ministerstve práce, sociálnych vecí a rodiny sa navrhuje za signatára poveriť ministerku práce, sociálnych vecí a rodiny Slovenskej republiky Ivetu Radičovú.
 
Zmena signatára kolektívnej zmluvy vyššieho stupňa na rok 2006 nemá vplyv na štátny rozpočet, rozpočet obcí a rozpočty vyšších územných celkov; nebude mať finančný dopad, ekonomický dopad, environmentálny dopad a vplyv na zamestnanosť. Vzhľadom charakter materiálu (personálne návrhy) nebol materiál predmetom medzirezortného pripomienkového konania.